**GLAZBENA ŠKOLA IVANA LUKAČIĆA**

**Š I B E N I K**

**Splitska 2**

KLASA: 112-01/20-02/23

URBROJ: 2182/1-12/2-12-01-20-4

Šibenik, 20.11.2020. g.

Na temelju čl. 9. st. 6. Pravilnika o načinu i postupku zapošljavanja u Glazbenoj školi Ivana Lukačića, Šibenik KLASA: 003-05/19-01/01, URBROJ: 2182/1-12/2-12-04-3 od 18.10.2019.

(u daljnjem tekstu: Pravilnik) Povjerenstvo za vrednovanje kandidata po raspisanom natječaju za stručnog suradnika-pedagoga (u daljnjem tekstu: Povjerenstvo) objavljuje

**POZIV**

**na razgovor (intervju) kandidatima za radno mjesto**

**stručnog suradnika-pedagoga**

1. Temeljem javnog natječaja za stručnog suradnika-pedagoga (puno radno vrijeme – 40 sati tjedno) na određeno vrijeme u trajanju od 12 mjeseci objavljenog dana 9.11.2020. (provedba mjere: “Stjecanje prvog radnog iskustva/pripravništva“ čiji je nositelj Hrvatski zavod za zapošljavanje), Povjerenstvo je na sjednici održanoj dana 20. 11. 2020. g. utvrdilo listu kandidata prijavljenih na natječaj koji ispunjavaju formalne uvjete, te je utvrđena lista od ukupno dvije (2) kandidatkinje.

2. Sukladno čl. 9. st. 6. t. 5. Pravilnika Povjerenstvo je odlučilo da će se vrednovanje kandidatkinja iz točke 1. ovog poziva provesti razgovorom (intervjuom). Povjerenstvo je utvrdilo mjesto i vrijeme razgovora (intervjua) s kandidatkinjama:

* **srijeda, 25. studenog 2020. g. u prostorijama Glazbene škole Ivana Lukačića, Šibenik, Splitska 2 s početkom u 12:30 sati**

3. Sukladno odredbama Pravilnika Povjerenstvo u razgovoru s kandidatom utvrđuje znanja, sposobnosti, interese, motivaciju kandidata za rad u školi i vrednuje rezultat razgovora bodovima od 0 do 10. Smatra se da je kandidat zadovoljio na razgovoru ako je ostvario najmanje 50% bodova od max. broja bodova. Razgovor sa kandidatom ne može trajati duže od 30 minuta. Razgovoru može prisustvovati ravnatelj Škole u svojstvu promatrača. Članovi Povjerenstva ne smiju postavljati pitanja vezana za osobni život kandidata, vjeroispovijest, seksualnu orijentaciju ili bilo koja pitanja kojim bi se diskriminirao ili stavio u manje vrijedan položaj pojedini kandidat.

Molimo kandidatkinje da obavezno nose zaštitnu masku.

4. Ovaj poziv će se objaviti na mrežnoj stranici Škole i dostaviti kandidatkinjama putem njihove elektroničke pošte, a sve u skladu s propisima o zaštiti osobnih podataka.

**Povjerenstvo za vrednovanje kandidata**